H. Rider Haggard

Henry Rider Haggard (født 22. juni 1856 i Bradenham Hall i Norfolk i England, død 14. mai 1925 i London) var en britisk forfatter som med sine eventyrromaner fra Afrika introduserte sjangeren «tapte verdener». Flere av bøkene handlet om storviltjegeren og eventyreren Allan Quatermain. Han var også involvert i jordbruksreformer rundt om i det britiske imperiet. Hans fortellinger, som utgjorde en retning av lettere underholdning innenfor viktoriatidens litteratur er til dels fortsatt populære.

Liv og virke 

Han fikk en beskjeden utdannelse og startet yrkeskarrieren i 1875 som ulønnet assistent til Sir Henry Bulwer, som var viseguvernør i Natal i Sør-Afrika. Han oppholdt seg i Natal/Transvaal inntil 1879. Under et opphold i England 1879-80 giftet han seg med Louisa Margitson i 1880. Paret bodde i Sør-Afrika hvor han drev en strutsefarm til 1882. Etterhvert bosatte de seg på Ditchingham, hvor hun kom fra. Paret fikk en sønn og tre døtre. Sønnen, Jack, døde av meslinger 10 år gammel mens foreldrene var i Mexico. En av døtrene, Lilias Rider Haggard, skrev i 1951 en bok om faren: The Cloak That I Left.

Ved siden av forfatterskapet ble Haggard etter hvert jurist, og engasjerte seg i politikk, arkeologi og spiritisme. Han ble utnevnt til Knight Bachelor i 1912 og til Commander of the British Empire i 1919.

Forfatterskap 
Han debuterte i 1882 med en dokumentarbok om Sør-Afrika, Cetywayo and his White Neighbours; Remarks on Recent Events in Zululand, Natal, and the Transvaal. Han utga to romaner i 1884, og fikk sitt gjennombrudd i 1885 med Kong Salomos miner, hvor han introduserte eventyrhelten Allan Quatermain. Quatermain dør i siste kapittel av den neste boken om ham, men i flere påfølgende romaner og novellesamlinger skriver Haggard om Quatermains unge år.

Haggards andre gjennomgangsfigur er Ayesha, hovedpersonen i Hun og tre andre bøker. Ayesha er en mektig, sensuell og hvit kvinne som hersker over et skjult rike i det indre av Afrika. Hun er også en trollkvinne som har levd i 2000 år, og som drives av kjærlighet og sjalusi. Både Freud og Jung interesserte seg for Haggards kvinneskildring.

Haggards bøker er filmet flere ganger, og har også vært inspirasjonskilde for Indiana Jones. Allan Quatermain har fått et nytt liv som medlem av The League of Extraordinary Gentlemen, en tegneserie skrevet av Alan Moore og siden filmatisert med Sean Connery i rollen som Quatermain.

Bibliografi 
 Oversatt til norsk med år for første utgave 
 Kleopatra, utgitt i serien Illustreret romanbibliothek fra Folkebladet 1889
 Maiwas Befrielse, Dagbladets føljetong 1889
 
 Jagteventyr fra Afrika, 1892. originaltittel Maiwas Revenge
 Hun, Christiania: Carl Allers Etablissement 1899. ny utgave med tittelen Dødsgrottene ved Kôr 1948 og samme tittel i 1987.
 
  
 En Kjærlighedshistorie fra Boernes Land, 1902
 Et eventyrland, 1902 (Allan Quatermain; 1887), også til nynorsk som Det ukjende Afrika-landet, 1960
 Jess : en engelsk pikes eventyr i Transvaal / Jess : kjærlighedsroman 1902
 Dronningen av Sabas ring, 1913
 Jessie, 1955
 Montezumas datter, 1990

 Cetywayo and His White Neighbours (1882)
 Dawn (1884)
 The Witch's Head (1884)
 King Solomon's Mines (1885) 
 Hunter Quatermain's Story (1885)
 Long Odds (1886)
 Allan Quatermain (1887) 
 She (1887) 
 Jess (1887)
 A Tale of Three Lions (1887)
 Mr Meeson's Will (1888)
 Maiwa's Revenge, or the War of the Little Hand (1888) 
 Colonel Quaritch, VC (1889)
 Cleopatra (1889)
 Allan's Wife & Other Tales (1889)
 Beatrice (1890)
 The World's Desire (1890); medforfatter Andrew Lang
 Eric Brighteyes (1891)
 Nada the Lily (1892)
 Montezuma's Daughter (1893) 
 The People of the Mist (1894)
 Joan Haste (1895)
 Heart of the World (1895)
 The Wizard (1896)
 Black Heart and White Heart: A Zulu Idyll (1896)
 Doctor Therne (1898)
 Elissa: or, The Doom of Zimbabwe (1898)
 Swallow: A Tale of the Great Trek (1899)
 A Farmer's Year (1899)
 The Last Boer War (1899)
 Lysbeth (1901)
 Pearl Maiden (1903)
 Stella Fregelius: A Tale of Three Destinies (1903)
 The Brethren (Haggard novel)|The Brethren (1904)
 Ayesha: The Return of She (1905)
 The Way of the Spirit (1906)
 Benita (1906)
 Fair Margaret (1907)
 The Ghost Kings (1908)
 The Yellow God (1908)
 The Lady of Blossholme (1909)
 Morning Star (1910)
 Queen Sheba's Ring (1910) 
 Regeneration (1910)
 The Mahatma and the Hare (1911)
 Red Eve (1911)
 Marie (1912)
 Child of Storm (1913)
 The Wanderer's Necklace (1914)
 Allan and the Holy Flower (1915)
 The Ivory Child (1916)
 Finished (1917)
 Love Eternal (1918)
 Moon of Israel (1918)
 When the World Shook (1919)
 The Ancient Allan (1920)
 She and Allan (1921)
 The Virgin of the Sun (1922)
 Wisdom's Daughter (1923)
 Heu-Heu (1924)
 Queen of the Dawn (1925)
 The Treasure of the Lake (1926)
 Allan and the Ice-gods (1927)
 Mary of Marion Isle (1929)
 Belshazzar (1930)

Referanser

Litteratur 
 Cohen, Morton Norton (1961): Rider Haggard His life and works. New York: Walker and Company,
 Ellis, Peter (1978): H. Rider Haggard: A Voice from the Infinite. Routledge. ISBN 9780710211941
 Katz, Wendy Roberta (2010): Rider Haggard and the Fiction of Empire: A Critical Study of British Imperial Fiction. Cambridge University Press. ISBN 9780521131131.
 Monsman, Gerald Cornelius (2006): H. Rider Haggard on the imperial frontier, ELT Press, ISBN 9780944318218
 Pocock, Tom Rider Haggard (1993): And the Lost Empire, Weidenfeld and Nicolson, ISBN 9780297813088

Eksterne lenker 
 
 
 
 
 

Engelskspråklige forfattere
Engelske forfattere
Personer fra distriktet Breckland
Order of the British Empire (KBE/DBE)